SAAB Sonett

SAAB Sonett er en serie sportsbiler produsert av SAAB.

Saab Sonett ble introdusert i 1956 og ble utviklet i flere versjoner. Den delte teknologi med andre samtidige SAAB-modeller. Innledningsvis ble den kalt  Saab 94. Sonett II og III gikk også under navnet Saab 97. På 1950-tallet foreslo Rolf Mellde at Saab skulle produserte et lite antall toseter sportsvogner siden racingregler gjorde deltagelse med de vanlige bilene umulig. Saab fikk ikke trimme sine modeller så mye som det var behov for.

Rolf Mellde designet selv bilen og produserte modellen i Åsaka utenfor Trollhättan. Prosjektet ble gjennomført under stort hemmelighetskremmeri.

Sonett I 

16. mars 1956 ble Saab Sonett Super Sport (Saab 94, senere Sonett I) vist fram på Stockholms bilsalong. Kun 6 eksemplarer ble produsert.

Saabs motoringeniør og konkurransefører Rolf Mellde begynte på egen hånd å forberede prosjektet høsten 1955 med den hensikt å utvikle en liten lett konkurransebil. Chassiet ble produsert av lettmetallprofiler og karosseriet ble produsert i glassifberarmert plast. Hjuloppheng og drivverk ble hentet fra SAAB 93. Av hensyn til vektfordelingen ble hele drivverket montert bak fram slik at gearkassen havnet foran motoren. For å unngå problemet med tre gear bakover og kun ett fremover, endret man motorens rotasjonsretning slik at veivakselen gikk i motsatt retning i forhold til standardmotoren. Dette lar seg lett gjøres på en totaktsmotor, det er bare å endre tenningstidspunktet. De to første bilene fikk gearkasse fra SAAB 93, mens de fire neste fikk firetrinns testkasser fra dem kommende SAAB 95.

Etter en regelendring foran 1958-sesongen bestemte SAAB seg for å konkurrere med vektreduserte standardbiler. Prosjekt 94 ble derfor lagt ned.

Tekniske data 

Motor:		rett tresylindret totaktsmotor
 Slagvolum:	748 cm³
 Borring x slag:	66x73 mm
 Effekt:		57,5 hk ved 4 000 r/min

Kraftoverføring:
 Langstilt motor fremme, framhjulsdrift
 3-trinns manuell gearkasse, med usynkronisert 1., frihjul, rattspak (bil 1 og 2)
 4-trinn helsynkronisert manuell gearkasse, med frihjul, gearspaken montert på instrumentpanelet, til høyre for rattet (bil 3 – 6)

Mål og vekt:
 Høyde:		74 cm uten frontrute
 Akselavstand:	220 cm
 Vekt:	        500 kg

Sonett II og Sonett V4 

På 1960-tallet foreslo Björn Karlström at Saab skulle utvikle en ny toseter sportsbil med en totaktsmotor, nå en coupé istedenfor for en cabriolet. To prototyper ble utviklet, SAAB MFI-13 av flyingeniøren Björn Andreasson ved Malmö flygindustri og Saab Catherina av Sixten Sason. MFI-13 ble valgt for serieproduksjon. I 1966 begynte produksjonen av MFI-13, med enkelte modifikasjoner, ved ASJ i Arlöv under navnet Saab 97. I 1966 ble bare 28 biler produsert, med ytterligere 230 i 1967.

I forbindelse med at Saab innførte lisensproduserte V4-motorer fra vesttyske Ford i sine biler, ble også Sonett utstyrt med denne. Panseret måtte redesignes med en avlang bul, satt litt til høyre for midten for å gi føreren bedre sikt,  for å få plass til motoren. Totalt ble det produsert 1 607 eksemplarer av Sonett II med V4-versjonen.

Tekniske data 

Motor (1966–67):	rett tresylindret totaktsmotor
 Slagvolum:	841 cm³
 Borring x slag:	70x73 mm
 Effekt:		60 hk ved 4 250 r/min
Motor (1967–69):	firesylindret V-motor m toppventiler
 Slagvolum:	1498 cm³
 Borring x slag:	90x58,86 mm
 Effekt:		65 hk

Kraftoverføring:
 Langstilt motor fremme, framhjulsdrift
 4-trinns helsynkronisert manuell gearkasse, med frihjul, rattspak.

Mål og vekt:
 Lengde:		379 cm
 Bredde:		145 cm
 Høyde:		117 cm
 Akselavstand:	216 cm
 Vekr:	        660 kg

Årsmodeller:
 1966:	Den nye Sonetten ble presentert i januar 1966. Bilen hadde et ovalt luftinntak med nett i fronten; blinklys på skjermene foran; krommede hovedlys; instrumentpanel i valnøttsfiner med instrumenter fra SAAB Sport. 28 stykker ble produsert i løpet av modellåret.
 1967:	Rektangulært luftinntak med horisontale ribber; blinklys/parkeringslys på hver side av luftinntaket; profil over ventilasjonsluftinntaket foran frontruten; ventilasjonsuttak på b-stolpen; hovedlås av gummi. På slutten av modellåret ble V4-motoren introdusert. Produksjonen nådde 230 stykk totaktere og  69 stykk V4'ere.
 1968:	"Sonett V4"-emblem; to små gummihorn i fronten utgjorde støtfangeren; svartlakkert instrumentpanel med hanskerom; bredere felger. 899 stykk ble produsert i løpet av modellåret.
 1969:	Nytt ratt; nye stoler; hanskeromsluke. 639 stykk produsert i modellåret.

Sonett III 

I 1970 ble bilen endret så mye at den fikk navnet Sonett III. Karosseriet ble kraftig modifisert med ny front og bakdel. Bare midtpartiet var relativt uendret. Flip-fronten av typen Triumph Spitfire ble droppet. Til erstatning kom en kileformet front med en liten motoråpning og "pop up"-lyskastere. I tillegg ble bagasjerommet gjort mer brukervennlig med en bakrute som kunne åpnes. Innvendig kom nytt instrumentpanel fra Saab 99 og nå også gulvmontert gearspak. SAAB Sonett ble produsert ved ASJ-verkstäderna i Arlöv utanfor Malmö. Produksjonen ble lagt ned i 1974 da de amerikanske myndighetene innførte strengere utslippsregler for personbiler.

Tekniske data 

Motor:		firesylindret  V-motor m toppventiler
 Slagvolum:	1498 cm³ (1970), 1698 cm³ (1970–74)
 Borning x slag:	90x58,86 mm
 Effekt:		68 hk vid 4 700 r/min

Kraftoverføring:
 Langstilt motor framme, framhjulsdrift
 4-trinns helsynkronisert manuell gearkasse, med frihjul, gulvspak.

Mål og vekt:
 Lenge:		3900 mm (1970–1972) 4060 mm (1972–1974)
 Bredde:		1500 mm
 Høyde:		1190 mm
 Akselavstand:	2149 mm
 Vekt:	        880–930 kg

Prestasjoner:
 Akselerasjon 0–100 km/t       14,5 sek
 Akselerasjon 70–110 km/t      12,0 sek (fjerde gear)
 Toppfart                      165 km/t ( ved 5670 rpm )

Drivstofforbruk ved en konstant fart på 110 km/t:
 0,70 L/mil.Kilde: Teknikensvärld nr26 1971.Årsmodeller: 1970:	Sonett III ble presentert i New York våren 1970. 303 stykk produsert i løpet av modellåret.
 1971:	USA-motoren på 1,7 liter men uendret effekt introduseres; ny grill; nye felger; svartlakkert bakspeil. 1 265 stykk produsert i løpet av modellåret.
 1972:	Ingen forandringer. Omtrent 2 000 stykk produsert i løpet av modellåret.
 1973:	Nye, støtabsorberende støtfangere av samme type som på Saab 99. 2 300 stykk produsert i løpet av modellåret.
 1974:'	"SAAB-stripe"; forbedrede lyskastere. 2 500 stykk produsert i løpet av modellåret. Produksjonen opphørte 9. oktober 1974.

Totalt ble det produsert 10 236 Saab 97 (Sonett II og III)

 Litteratur 
 Saab – bilarna de första 40 åren'', Björn-Eric Lindh, 1987. ISBN 91-86442-30-9

Eksterne lenker 
 

 Club Sonett Sweden
 Svenska Saabklubben
 Saab Sonett
 Saab Sonett Super Sport

Sonett
Bilmodeller introdusert i 1956